Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 1523

3. A szófajok alaktani, jelentéstani és funkcionális jellemzése. Alap-, kiegészítő és kereszteződő szófok kategóriáiba sorolás. Az egyéni szóteremtések, hapax legomenonok nyelvbe illeszkedésének feltételei: a nagy egyéniségek nyelvfejlődésre gyakorolt hatásának bemutatása. Az újonnan alkotott szavak elterjedése feltételeinek feltárása. A jelentésfajták definiálása, azok rendszerének, létrejötte okainak feltárása, használati lehetőségeinek kiaknázása árnyalt szöveg létrehozásában. A jelentések változásának társadalmi, szociográfiai, gondolkodásfejlődési, lélektani okainak bemutatása. A szintagmák alaptagjaik szófaja szerinti csoportosítása. Szófaj és mondatrészi szerep összefüggéseinek feltárása. Jártasság a többszörösen összetett mondatok elemzésében. A sajátos jelentéstartalmú összetett mondatok eseteinek felismerése. Jártasság a generatív grammatika elemzési eljárásaiban. 12(13): ÉVFOLYAM 1. Témakör címe NYELVMŰVELÉS Ajánlott óraszám: A Középszinten 5 óra, míg az emelt szinten 15 óra. KAPCSOLÓDÁS a Nemzeti Alaptantervhez MAGYAR NYELV ÉS IRODALOM A kompetenciafejlesztés fókuszai (KÉPESSÉGEK, KÉSZSÉGEK, ATTITŰDÖK) – Önállóság – Önszabályozás: érzelmi és indulati kontroll – A saját problémák feltérképezése – Kudarctűrés – A norma és helyzetismereten alapuló normaválasztás – Reflektálás, értékelés, kritikai olvasás Ismeretek, tartalmak, feladatok Ismeretek a nyelvről Nyelvi tervezés. A nyelvhasználat szabályozásának lehetséges eszközei. A változó norma. A technikai fejlődés, az életmód változásának hatása a nyelvhasználatra. Nyelvi divatok. Nyelvi babonák. Kommunikáció, szövegértés-szövegalkotás Saját szövegek elemzése, kontrollja Normaismeret Nyelvhelyességi problémák (vonzathasználat, vonatkozó névmások használata, hasonló alakú szavak használata, egyeztetés stb.). Helyesírási problémák (írásjelek használata, hangok időtartalma, tulajdonnevek, szóösszetételek helyesírása stb.). Eszközhasználat Könyv Helyesírási, nyelvhelyességi kézikönyvek Nyelvművelő kézikönyv Irodalmi, poétikai fogalomtár Ajánlott tevékenységek Főként az év során született írások, beadandó feladatok, kiselőadások (akár más tantárgyak által elvártak) ellenőrzése, javítása egyéni és kiscsoportos formában. Saját helyesírási problémaszótár készítése. Nyelvhelyességi kérdések tisztázása kézikönyvek, szakirodalom segítségével – könyvtári kutatómunka. Az árnyalt nyelvhasználat elősegítése: a terjengős kifejezések, divatszavak, pongyola fordulatok felváltása: szinonimakeresés, irányított szókincsbővítés. A szaknyelv helytelen használatának javítása: fogalommagyarázatok, fogalomtár összeállítása. 2008/177. szám 2. Témakör címe RETORIKA, FUNKCIONÁLIS SZÖVEGALKOTÁS Ajánlott óraszám: A Középszinten 24 óra, míg az emelt szinten 40 óra. Kapcsolódás a Nemzeti Alaptantervhez MAGYAR NYELV ÉS IRODALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) – Szövegértelmezés – Forráshasználat, stratégiaalkotás – Szövegalkotás megadott szempontok alapján Ismeretek, tartalmak, feladatok Ismeretek a nyelvről A nyelv rétegződése, a rétegekhez rendelhető szövegműfajok. Nyelv-beszéd-gondolat összefüggései. Szövegértelmezés: az előfeltevések elmélete, lehetséges világok, grammatikai, strukturális, stilisztikai, jelentéstani, funkcionális, hermeneutikai elemzés. A szöveg szintjei: szintaktikai, szemantikai, pragmatikai jellemzés. A szöveg, mint információforrás: a forráskritika. Az irodalmi művek befogadása: olvasatok, lehetséges világ hozzárendelése, célok, kapcsolat más művekkel, a kiváltott hatás elérésének eszközei, stilisztikai eszköztár, a befogadótól elvárt közreműködés. Köznapi szövegek értelmezése: a beszédaktus elmélet. Szövegalkotás: a köznyelvi beszéd: elbeszélő, leíró, érvelő szövegek. a tömegkommunikációban megjelenő szövegek: a nyilvánosság műfajai. A publicisztikai stílus. A nyilvános beszéd: hozzászólás, érvelés, előadás, vita. Kommunikáció, szövegértés-szövegalkotás Beszédművelés: reproduktív és önálló szövegek előadása – Ajánlott tevékenységek Az önfejlesztés, önellenőrzés lehetőségét biztosító írásbeli és szóbeli szövegalkotó feladatok a 20. század második felének irodalmához kapcsolódóan. Vitaindítás, bizonyítás és cáfolat az egyes megismert művek által felvetett társadalmi, kulturális kérdésekről, a meggyőző érvelés gyakorlása. Műismertetés, műkritika, recenzió írása választott mű kapcsán. Irodalmi művek szövegcentrikus elemzése. Szövegalkotás: – Megadott téma adott szempontok szerinti feldolgozása, a szempontok értelmezésével, az abból adódó értelmezési, elemzési utak bejárásával – Tematikus tájékozódás nyomtatott és elektronikus ismeretterjesztő információ-forrásokban, irodalmi, kulturális, közéleti, mindennapokat érintő kérdések megvitatásához adatok, érvek választása, logikai rendbe szervezése, az ellenérvek bemutatása, cáfolata – Tények és vélemény elkülönítése, összekapcsolása, kritikai vizsgálata a szövegalkotásban: érvelő, bizonyító, cáfoló, magyarázó, példákat beépítő szöveg létrehozása – Azonos témáról eltérő szövegműfajok létrehozása: ismertetés, elemzés, reklám – hirdetés, ajánló, magánlevél stb. A TOVÁBBHALADÁS FELTÉTELEI A tizenkettedik év elsődleges célja a felkészítés az érettségi vizsgára: az írásbeli és a szóbeli vizsga elvárásainak tudatosítása, tipikus műfajainak gyakorlása. A megmérettetésben szükséges beszéd- és íráskészség felmérése, fejlesztése, magabiztos készséghasználat kialakítása. Szövegek elemzése és alkotása, melynek hátteret leíró nyelvészeti ismeretek biztos, rendszerezett és mobilizálható tárháza ad. A szövegtani ismeretek felelevenítése, gyakorlati alkalmazása. Az önkifejezési készség fejlesztése: nyelvtanilag helyes, árnyalt, a kommunikációs célt és szándékolt hatást, a beszédpartner(eke)t, a beszédhelyzetet, a kontextust szem előtt tartó nyelvhasználat gyakorlása hitelesen megteremtett szituációkban. 2008/177. szám A hétköznapokban, hivatalos ügyek intézése során, a tömegkommunikációs eszközök által nyújtott információk befogadásában való jártasság. Az egyes szövegműfajok hatásmechanizmusának, elvárásainak ismerete. A mai magyar nyelv kapcsán felmerülő nyelvművelési kérdések, fejlődési tendenciák ismerete alapján a köznyelvi normának megfelelő szövegek létrehozása, valamint esetleges hibáik javítása. Középszint :

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes